www.socialsecurity.gov

Move reklam ak reklam kap twonpe ou

Konsomatè yo nan tout peyi a ap tonbe viktim 

move reklam ki pou twonpe yo, ki sèvi ak non 

“Sekirite Sosyal” oswa “Medicare”. Anpil fwa, 

konpayi sa yo fè ou peye pou sèvis Sekirite Sosyal yo, 

menm si ou ka jwenn menm sèvis sa yo dirèkteman 

nan biwo Sekirite Sosyal la gratis. Ou ka resevwa 

sèvis tankou:

• Yon kat Sekirite Sosyal ki korije ki gen non maryaj 

yon fi;

• Yon kat Sekirite Sosyal pou ranplase yon kat ou 

pèdi;

• Yon Social Security Statement (Deklarasyon 

Sekirite Sosyal); ak

• Yon nimewo Sekirite Sosyal pou yon timoun.

Kèk nan moun ki ap fè reklam yo, make ke biwo 

Sekirite Sosyal la gen pwoblèm lajan, epi moun ka 

riske pèdi benefis Sekirite Sosyal yo, oswa Medicare 

yo si yo pa bay yon kontribisyon oswa yo pa peye 

yon lajan bay konpayi ki ap fè reklam nan pou yo ka 

manm. Gen lòt konpayi ki montre fo anblèm Sekirite 

Sosyal la ki montre yo travay ak biwo Sekirite Sosyal. 

Yo ofri “Mizajou sou Sekirite Sosyal” oswa mizajou 

sou benefis Sekirite Sosyal. Dabitid konpayi sa yo 

ranmase enfòmasyon nan men konsomatè a, epi li 

vann bay lòt konpayi enfòmasyon prive sa yo. Bagay 

sa yo twonpe pèp Ameriken an.

Kisa ki fèt pou anpeche gen reklam kap 

twonpe ou?

Lwa ki okipe espesyalman zafè reklam sou Sekirite 

Sosyal ak Medicare ki la pou twonpe moun, anpeche 

moun, oswa biznis ki pa biznis gouvènman an, sèvi ak 

mo oswa foto ki ka twonpe ou. Reklam yo pa dwe fè 

moun kwè ke yo se reprezantan Sekirite Sosyal oswa 

Sant pou Medicare ak Sèvis Medicaid (Medicare). 

Non plis tou, reklam yo pa dwe fè moun kwè ke 

Sekirite Sosyal, oswa Sant pou Medicare ak Sèvis 

Medicaid yo andose yo oubyen apwouve yo. 

Lè gen yon reklam sou Sekirite Sosyal ki ka 

twonpe ou, Biwo Enspektè Jeneral Sekirite Sosyal la 

revize reklam la. Lè yo mande moun yo ak konpayi 

yo kesyon sou reklam yo, konpayi yo dakò san fòse 

pou yo sispann itilize reklam yo, oswa pou yo chanje 

reklam yo selon lalwa. Men, si yo pa dakò chanje 

reklam yo san fòse, Biwo Enspektè Jeneral la pral 

sanksyone moun nan oswa konpayi an jiska $5.000 

pou chak reklam li voye pa lapòs. Ou dwe voye 

reklam kap twonpe moun sou Medicare bay Biwo 

Enspektè Jeneral Depatman Sante ak Sèvis Imen pou 

yo ka revize yo.

Kisa pou ou fè si ou resevwa enfòmasyon 

sou Sekirite Sosyal kap twonpe ou

Voye tout reklam ou resevwa, ansanm ak anvlòp

la, bay:

 Office of the Inspector General

Fraud Hotline

Social Security Administration

P.O. Box 17768

Baltimore, MD 21235

Epitou, fè biwo avoka jeneral leta a oswa biwo zafè 

konsomatè a, ansanm ak Biwo Bon Komès (Better 

Business Bureau) nan zòn ou a konnen sa.

Kontakte Sekirite Sosyal

Pou plis enfòmasyon epi pou jwenn kopi piblikasyon 

nou yo, vizite wèbsayt nou nan www.socialsecurity.gov

oswa rele gratis nan nimewo telefòn 1-800-772-1213

(pou moun ki pa tande oswa ki tande di, rele nan 

nimewo TTY nou a, 1-800-325-0778). Nou ka reponn 

kesyon espesifik yo, nan lè 7 dimaten jiska 7 diswa, 

lendi pou vandredi. Nou bay enfòmasyon tou nan yon 

sèvis telefòn otomatik ki fonksyone 24 èdtan pa jou.

Si ou bezwen yon entèprèt pou regle afè Sekirite 

Sosyal ou, nou ka fè ou jwenn youn gratis. Sèvis 

entèprèt yo disponib ni pou lè ou ap pale avèk nou nan 

telefòn, ni pou lè ou vini nan biwo Sekirite Sosyal. 

Rele nan nimewo telefòn gratis nou a 1-800-772-1213. 

Si ou pa pale Angle, peze 1 epi rete sou liy lan pou 

jouk lè yon reprezantan reponn. N ap kontakte yon 

entèprèt pou ede ou. Si afè ou a pa ka fin regle nèt nan 

telefòn, n ap pran yon randevou pou ou nan yon biwo 

lokal Sekirite Sosyal, epi n ap fè aranjman pou yon 

entèprèt ki pale Kreyòl prezan nan moman vizit ou.

Nou trete tout apèl yo avèk konfidansyalite. 

Nou vle asire tou ke ou resevwa bon jan enfòmasyon 

avèk jantiyès. Se pou rezon sa a genyen yon dezyèm 

reprezantan Sekirite Sosyal pou kontwole kèk 

apèl telefonik.

Social Security Administration

SSA Publication No. 05-10005-HC

What You Need To Know About Misleading 

 Advertising (Haitian-Creole)

February 2004

Sa Ou Dwe Konnen Sou Reklam Kap Twonpe Ou